《舟次磁湖以风浪留二日不得进子瞻以诗见寄作》
宋代·苏辙

惭愧江淮南北风，扁舟千里得相従。
黄州不到六十里，白浪俄生百万重。
自笑一生浑类此，可怜万事不由侬。
夜深魂梦先飞去，风雨对床闻晓钟。
西归犹未有菟裘，拟就南迁买一丘。
舟楫自能通蜀道，林泉真欲老黄州。
鱼多钓户应容贳，酒熟邻翁便可留。
従此莫言身外事，功名毕竟不如休。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。